OLIMPIADA DE PEDAGOGIE-PSIHOLOGIE (licee pedagogice)

- etapa naţională 2016 -

Secțiunea PSIHOLOGIE

Disciplina PSIHOLOGIA VÂRSTELOR

Clasa a a XI-a

VARIANTA 1

Înainte de a răspunde la cerințele formulate, citește cu atenție următoarele precizări:

• Toate subiectele sunt obligatorii.

• Timpul de lucru este de 3 ore.

Subiectul I 20 puncte

Stabiliţi valoarea de adevăr a următoarelor afirmaţii:

1. Educația presupune cu necesitate un mediu social uman, în absența căruia nu poate exista.

2. Moştenirea genetică este irepetabilă de la o persoană la alta.

3. O acțiune educativă reușită armonizează ereditatea și mediul fiecărui individ.

4. Fiinţa umană este total dependentă de membrii propriei specii în copilăria timpurie.

5. Vârsta cronologică coincide cu vârsta psihologică.

6. Orarul proceselor de creştere şi maturizare este de provenienţă ereditară.

7. Ereditatea biologică este mult mai bine cunoscută şi pronunţată decât cea psihologică.

8. Trăsăturile psihologice sunt în totalitate de provenienţă educativă.

9. Fenotipul este doar una dintre variantele posibile ale unui acelaşi genotip.

10. Fiecare stadiu de dezvoltare reprezintă un moment de echilibru al vieții psihice.

Subiectul II 40 puncte

Limbajul în perioada antepreşcolară se dezvoltă din nevoia copilului de a fi înţeles de cei din jur,de a utiliza corect denumirile, de a comunica cu cei mari.

Răspundeți următoarelor cerințe:

A. Menționați două dintre etapele de dezvoltare a limbajului în perioada antepreșcolară.

B. Descrieți succint una dintre etapele precizate mai sus.

C. Prezentați modul în care gândirea și limbajul corelează la acest nivel.

D. Formulați un argument prin care să susțineți afirmația că limbajul dă posibilitatea copilului de a-și exterioriza propriul univers.

Subiectul III 40 puncte

Pornind de la următorul text:

“Se înțelege de ce jocul constituie o problemă serioasă. Deoarece jocul este un instrument de afirmare a eului; performanța este o capodoperă. Copilul, într-adevăr, nu are posibilități de a se afirma în afara jocului. Adultul se poate afirma prin muncă, prin capodopere” (M. Debesse)

Având în vedere caracteristicile vârstei preșcolare , se cere:

1. Să indicați și să explicați, în 20-25 rânduri relația joc-învățare-creație.

2. Să prezentați și să argumentați un punct de vedere personal referitor la joc.

Să explicați rolul formativ și educativ al jocului